stanford-oval/wikipedia huggingface dataset:
Midnights
הצלחה מסחרית > אמריקה

ביומו הראשון נמכר Midnights בלמעלה מ-800 אלף עותקים טהורים בארצות הברית בלבד – האלבום הנמכר ביותר של 2022 ושבוע המכירות הגדול ביותר לאלבום מאז Reputation‏ (2017). הוא עבר את רף 1.2 מיליון העותקים בשלושת ימיו הראשונים, והפך לאלבומה החמישי של הזמרת שנמכר בלמעלה ממיליון עותקים בשבוע הראשון לצאתו.
Midnights ניצב בפסגת הבילבורד 200 במשך שישה שבועות עם 1,578,000 עותקים, מתוכם 1.14 מיליון מכירות טהורות שחולקו ל-575 אלף יחידות ויניל ו-395 אלף תקליטורים. כמו כן, הוא דורג במקום הראשון של מצעד האלבומים המסחריים במשך שלושה-עשר שבועות רצופים, ושבר את שיאו הקודם של Titanic: Music from the Motion Picture.‏ הוא עקף את Oops!... I Did It Again של בריטני ספירס והפך לאלבום בעל שבוע המכירות הגדול ביותר בארצות הברית אחרי 25 של אדל. בנוסף, סוויפט הפכה יחד עם ברברה סטרייסנד לאמנית בעלת מספר האלבומים הגבוה ביותר שהגיעו למקום הראשון בבילבורד 200 (11).
כל 20 רצועותיו של Midnights – 3am Edition נכנסו ל-45 המקומות העליונים בבילבורד הוט 100.‏ "Anti-Hero" ניצב בראש המצעד – שירה התשיעי של סוויפט שעושה זאת. לאחר יציאתו של Midnights הפכה סוויפט לאמן הראשון שאכלס בו-זמנית את כל עשרת המקומות הראשונים של המצעד בשיריו. בנוסף, הפכה לאמנית בעלת מספר השירים הגבוה ביותר שדורגו בעשרת המקומות הראשונים בהיסטוריית המצעד (40 בסך הכל. עקפה את שיאה הקודם של מדונה) ולאמן היחידי שאכלס בו-זמנית את כל עשרת המקומות הראשונים של הבילבורד הוט 100, שירי הסטרימינג והשירים הדיגיטליים במקביל.
האלבום שבר שיא עבור מספר ההשמעות הגבוה ביותר בספוטיפיי בשבוע הראשון לצאת אלבום בברזיל. יתרה מזו, הוא נכנס למצעד האלבומים הקנדי לאחר ששבר שיאי מכירות שבועיים במדינה, והפך לאלבומה ה-11 של סוויפט שמדורג במקום הראשון במדינה. כל 20 רצועותיו נכנסו ל-35 המקומות הפותחים של הקנדה הוט 100, כאשר עשרת השירים הפותחים מאוכלסים כולם בשיריו, כש-"Anti-Hero" בראש.
הצלחה מסחרית > אסיה ואוקיאניה

ברפובליקה העממית של סין נמכר האלבום בלמעלה מ-200 אלף עותקים דיגיטליים ביומו הראשון לצאתו בפלטפורמה QQ מיוזיק – הנתונים הגבוהים ביותר לשנת 2022 עבור אמן בין-לאומי. בהתאמה לכך, הוא הפך לאלבום המערבי הנמכר ביותר במדינה. אל מצעדי הפזמונים באינדונזיה, בהונג קונג ובמלזיה נכנסו שלוש, ארבע ואחת עשרה רצועות מ-Midnights בהתאמה. כלל המהדורה הסטנדרטית (13 שירים) נכללה בוייטנאם הוט 100 ובסינגפור, ואף שברה את שיא ההשמעות עבור אלבום בשבוע הראשון לצאתו בפיליפינים. מתוך 20 הסינגלים הבינלאומיים המובילים של IMI בהודו נרשמו שבע כניסות של שירי האלבום, כש-"Anti-Hero" מוביל במקום הרביעי. למצעד הרשמי של גלגלצ הישראלי נכנס רק "Anti-Hero", שדורג בשיאו במקום השני. הוא שהה בעשרת המקומות הראשונים של המצעד אחד-עשר שבועות רצופים. בשבוע צאתו של האלבום נכנס "Anti-Hero" ביחד עם "Snow On The Beach" ל-20 השירים המובילים בהשמעות ברדיו בישראל על פי נתוני חברת מדיה פורסט.
איגוד תעשיית ההקלטות האוסטרלי (ARIA) הצהיר כי Midnights שבר את שיא המכירות, הן הפיזיים והדיגיטליים והן בסטרימינג, עבור אלבום בשבוע הראשון לצאתו במדינה. כל הרצועות של מהדורתו הסטנדרטית נכנסו למצעדי הפזמונים של ARIA, ואכלסו את כל 14 השירים הפותחים בו, למעט המקום השביעי ששויך ל-"Unholy" של סם סמית' וקים פטרס. היא רשמה את הפעם השלישית בה דורגה במקום הראשון במצעד האלבומים ובמצעד השירים האוסטרלי במקביל, הישג שנמשך חמישה שבועות רצופים.‏ Midnights בילה ארבעה-עשר שבועות בראש טבלת הדירוג, והיה היצירה הנמכרת ביותר באוסטרליה לשנת 2022. גם במדינה השכנה ניו זילנד ניצב האלבום בפסגת המצעד.
הצלחה מסחרית > אירופה

Midnights היה לאלבום הנמכר ביותר של סוויפט בצרפת, גרמניה, איטליה, פולין והממלכה המאוחדת, שם נמכר בלמעלה מ-140 אלף עותקים בשלושת ימיו הראשונים לצאתו ושבר את שיאו של הארי סטיילס עם Harry's House.‏ הוא דורג בראש מצעד האלבומים הבריטי, והפך לאלבום הנמכר ביותר של השנה בגבולות המדינה. כמו כן, היא הפכה לאישה הראשונה הניצבת בפסגות מצעד הסינגלים הבריטי ומצעד האלבומים במקביל מאז מיילי סיירוס ב-2013. לאורך 2022 נמכרו 80 אלף עותקי ויניל שלו בממלכה המאוחדת – הנתון הגבוה ביותר של המאה ה-21. זו הייתה הפעם הראשונה מאז 1987 שנמכרו יותר תקליטים מאשר תקליטורים במדינה.
Midnights היה אלבומה השמיני של סוויפט שדורג בראש מצעד האלבומים האירי שם שהה שמונה שבועות רצופים. שבוע המכירות הראשון שלו היה הגדול ביותר מאז ÷ של אד שירן. הוא הגיע למקום הראשון גם במצעד האלבומים של GfK אנטרטיינמנט בגרמניה ושבר את שיא המכירות עבור אמן בין-לאומי (20 מיליון עותקים). יתרה מזאת, Midnights הפך לאלבום האנגלי המושמע ביותר בשבוע הראשון לצאתו בספרד.
פרסים ומועמדויות

בארצות הברית זכה Midnights בתארים "אלבום השנה" בפרס בחירת הקהל 2022, "האלבום האהוב ביותר" בפרסי בחירת הילדים של ניקלודיאון 2023, "אלבום הפופ של השנה" בפרסי המוזיקה של iHeartRadio‏ 2023 ו"אלבום השנה" בפרסי הווידאו קליפים של MTV לשנת 2023. שיריו והווידאו קליפים השונים שהוכנו עבורו סייעו לסוויפט לזכות בעוד שמונה פרסי מוזיקה, כולל פרס הווידאו קליפים של MTV לאמנ/ית השנה. בטקס פרסי גראמי ה-66 ב-2024 זכה Midnights בקטגוריות "אלבום הפופ הווקאלי הטוב ביותר" ו"אלבום השנה". בכך, הפכה סוויפט לאמנית היחידה שזכתה ארבע פעמים בפרס גראמי עבור "אלבום השנה", ועקפה את שיאה המשותף עם פרנק סינטרה וסטיבי וונדר.
Midnights זכה להצלחה גם בטקסים אחרים ברחבי העולם, דוגמת פרסי המוזיקה השנתיים של NetEase ברפובליקה העממית של סין, פרס דיסק הזהב של יפן, פרסי המוזיקה ההונגרית, פרסי המוזיקה הדנית ופרסי המוזיקה של ARIA.
הכרה עולמית והשפעה

הכרזתה הבלתי-צפויה של סוויפט בדבר הוצאת האלבום בטקס פרסי הווידאו קליפים של MTV הפכה למוקד התעניינות בכלי התקשורת. ברוס גילמר, מפיק האירוע, הצהיר כי נאומה העלה בצורה חדה את מדרוג הצופים. עטיפתו של Midnights חוקתה על ידי אנשים ואיגודים רבים, והפכה לטרנד אינטרנטי. יישומון הבריאות של חברת אפל הוציא שלוש תוכניות אימונים שונות, לרבות יוגה, הליכון ואימוני HIIT, שעוצבו סביב שירי האלבום. כשיצא לאור גרם לשרתיה של חברת ספוטיפיי לקרוס לכמה דקות.
מספר פרשני מוזיקה סברו כי הצלחתו של האלבום בתחום הסטרימינג הייתה חסרת תקדים, וכי נקבעו על ידי סוויפט מספר שיאים שיישארו בחזקתה למשך דורות. היא אף כונתה כ"כוכבת הפופ הטובה ביותר של המאה ה-21" בשל הדומיננטיות המסחרית שלה והוורסטיליות שהיא מפגינה כלפי קהלי היעד השונים אליהם שיריה מגיעים. מגזין הבילבורד ציין כי לצד הצלחתו בסטרימינג, נתוני מכירותיו הפיזיים (תקליטורים ותקליטים) נסקו גם כן – דבר שלטענתו לא אפיין את שאר האלבומים של 2022. Financial Times טען כי סוויפט תהיה העילוי האחרון בתעשיית המוזיקה בנימוק שהפעם האחרונה בה אלבום נמכר בלמעלה מ-1.5 מיליון עותקים בשבוע הראשון לצאתו הייתה בשנות ה-90, כשהתפרסמו להקות בנים רבות. ‏Midnights הצליח למכור בשבוע בודד למעלה ממיליון עותקים, על-אף שעל פי מספר גופי תקשורת, דוגמת The New York Times, הדבר נחשב לבלתי-אפשרי.
Slate ציין כי סוויפט שברה כמה משיאיה של להקת הביטלס, שנחשבו באותה התקופה כ"בלתי ניתנים לשחזור". גרג ג'ריקו מ-The Guardian שיבח את יכולתה של הזמרת להישאר רלוונטית ומצליחה גם לאחר 18 שנים מסינגל הבכורה שלה. יתרה מזאת כתב כי אף הפופולריות של הרולינג סטונס, בוב דילן, דייוויד בואי וברוס ספרינגסטין החלה לדעוך בשלב דומה. ברי נגן מ-Marie Claire סבר כי המילה "אייקון פופ" היא המדויקת ביותר לתאר את סוויפט ואת שיריה.
The Washington Post הכריז כי סוויפט שלטה על תעשיית המוזיקה ב-2022, ו-CNET טענו כי מדובר בשנה המצליחה ביותר בקריירה המוזיקלית שלה. חברת החדשות "בלומברג" דיווחו כי Midnights הניב לקופותיה של יוניברסל מיוזיק גרופ כ-230 מיליון דולר, המהווים שלושה אחוזים מסך ההכנסה השנתית שלה. בהתאמה לכך, הפכה סוויפט לאישה הרווחית ביותר בתחום הבידור ב-2022.
קרדיטים

טיילור סוויפט – קולות (כל הרצועות)
ג'ק אנטונוף – כלי הקשה, תכנות, סינתיסייזר (כל הרצועות); קולות רקע (1, 3–5, 7, 9, 10, 13), תופים (1, 3, 4, 6, 11–13), מלוטרון (1, 3–5, 7), פסנתר וורליצר (1, 3, 8), בס (2–5, 9, 15, 18, 20), גיטרה חשמלית (2, 4, 5, 10, 12, 13, 15, 17, 18, 20), פסנתר (2, 12, 15, 16, 20), גיטרה אקוסטית (3, 4, 5, 9, 15), צלילי קהל (7), גיטרת סלייד (15)
ארון דסנר – כלי הקשה (14, 17), כלי מקלדת (14, 17), סינת' בס (14), פסנתר (14, 17), גיטרה חשמלית (14, 19), סינתיסייזר (17, 19), גיטרה אקוסטית (17), גיטרת בס (19), מפוחית (19)
סם דו – קולות רקע (1, 18)
זואי קרביץ – קולות רקע (1, 18)
ג'האן סוויט – סינתיסייזר מרופד (1, 11); בס, חליל צד, סינתיסייזר (1); כלי מקלדת (11)
סאונווייב – תכנות (1, 11)
דומיניק ריביניוס – תופי סנייר (1), תופים (7–8)
אוואן סמית' – סקסופון (2, 12, 13), קלרינט, חליל ואורגן חשמלי (2, 12); סינתיסייזר (4, 5, 7–9, 13, 16), כלי הקשה (16)
בובי הוק – כינור (3, 4, 13)
דילן או'בריאן – תופים (4), צלילי קהל (7)
לנה דל ריי – קולות (4)
רייצ'ל אנטונוף – צלילי קהל (7)
אוסטין סוויפט – צלילי קהל (7)
שון הוצ'ינסון – תופים (5, 7), כלי הקשה (5)
מייקי פרידום הארט – כלי מקלדת (9), תכנות (12, 13), סינתסייזר (12, 13, 16), טרמין (16), אורגן חשמלי (16)
קינאו ביטס – סינתיסייזר (11)
מיכאל רידלברגר – תופים (13)
זם אודו – סקסופון (12, 13)
קייל רסניק – חצוצרה (14)
יוקי נומטה רסניק – כינור
בנג'מין לנז – תופים, טרומבון (17)
ג'יימס קריבצ'ניה – תופים (17)
ברייס דסנר – גיטרה חשמלית (19)
בריאן דבנדורף – תופים (19)
ג'יימס מק'אליסר – תופים (19), סינתיסייזר (19)
דובמן – כלי מקלדת (19), סינתיסייזר (19)
ג'ק אנטונוף – הנדסה מוזיקלית
לאורה סיסק – הנדסה מוזיקלית
סרבן גניאה – מיקסינג
ברייס בורדון – עוזר טכנאי מיקס
רנדי מריל – מאסטרינג
ג'האן סוויט – הנדסה מוזיקלית (1, 11)
קן לואיס – הנדסה מוזיקלית (1, 7, 8)
אוון סמית' – הנדסה מוזיקלית (2, 4, 5, 7–9, 12, 13)
ג'ון גאוטייר – הנדסה מוזיקלית (3, 13)
דייב גרוס – הנדסה מוזיקלית (4)
שון האצ'ינסון – הנדסה מוזיקלית (5, 7)
דייוויד הארט – הנדסה מוזיקלית (9, 13)
סאונווייב – הנדסה מוזיקלית (11)
קינאו ביטס – הנדסה מוזיקלית (11)
מייקל רידלברגר – הנדסה מוזיקלית (13)
זם אודו – הנדסה מוזיקלית (13)
ג'ון רוניי – עוזר מהנדס
ג'ון שר – עוזר מהנדס
מגאן סירל – עוזר מהנדס
ג'ונתן גרציה – עוזר מהנדס (1, 7, 8)
סליק אגוילר – עוזר מהנדס (1, 11)
יעקב ספיצר – עוזר מהנדס (4)
לורנס מארקוויז – מהנדס נוסף
ג'ניפר מק'אליסר – תכנות תופים
ג'ונתן לואו – טכנאי מיקס, הנדסה מוזיקלית (14, 17, 19)
בלה בלאסקו – הנדסה מוזיקלית (14, 17, 19)
ג'סטין ורנון – מהנדס נוסף (19)
תומאס ברלט – מהנדס נוסף (19)
מיקומי שיא

|   ‏‏‏  מצעדים ודירוגים (2022–2023)> מדינה |   ‏‏‏  מצעדים ודירוגים (2022–2023)> מצעד |   ‏‏‏  מצעדים ודירוגים (2022–2023)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 1 |
|  אוסטרליה | מצעד האלבומים האוסטרלי | 1 |
|  איסלנד | הפלייליסט | 1 |
|  איטליה | מצעד האלבומים האיטלקי | 1 |
|  אירלנד | מצעד האלבומים האירי | 1 |
|  ארגנטינה | ארגנטינה הוט 100 | 1 |
|  ארצות הברית | בילבורד 200 | 1 |
|  ארצות הברית | מצעד האלבומים המסחריים | 1 |
|  ארצות הברית | מצעד אלבומי הסטרימינג | 6 |
|  ארצות הברית | אלבומי ה-Tastemaker | 1 |
|  גרמניה | GfK – טופ 100 | 1 |
|  דנמרק | היטליסטן | 1 |
|  הולנד | מצעד 100 האלבומים ההולנדיים | 1 |
|  הונגריה | Mahasz | 4 |
|  הממלכה המאוחדת | מצעד האלבומים הבריטי | 1 |
|  הממלכה המאוחדת | מצעד האלבומים הדיגיטליים | 1 |
|  הממלכה המאוחדת | מצעד האלבומים המסחריים | 1 |
|  הממלכה המאוחדת | מצעד אלבומי הסטרימינג | 1 |
|  ולוניה | אולטראטופ 40 | 1 |
|  יוון | IFPI Greece | 1 |
|  יפן | אוריקון | 7 |
|  יפן | מצעד האלבומים החמים | 8 |
|  ליטא | AGATA | 1 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 1 |
|  סלובקיה | ČNS IFPI | 1 |
|  ספרד | PROMUSICAE | 1 |
|  סקוטלנד | מצעד האלבומים הסקוטי | 1 |
|  פולין | ZPAV | 4 |
|  פורטוגל | מצעד האלבומים הפורטוגזי (AFP) | 1 |
|  פינלנד | המצעדים הפיניים הרשמיים | 1 |
|  פלנדריה | אולטראטופ 50 | 1 |
|  צ'כיה | ČNS IFPI | 1 |
|  צרפת | SNEP | 1 |
|  קוריאה הדרומית | סירקל צ'ארט | 81 |
|  קנדה | מצעד האלבומים הקנדי | 1 |
|  קרואטיה | טופ ליסטה | 2 |
|  שוודיה | סוורייטופליסטן | 1 |
|  שווייץ | המצעד השווייצרי | 1 |
|   ‏‏‏  מצעדים חודשיים (2022)> מדינה |   ‏‏‏  מצעדים חודשיים (2022)> מצעד |   ‏‏‏  מצעדים חודשיים (2022)> מיקום שיא |
| --- | --- | --- |
|  אורוגוואי | מוניטור לטינו | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2022)> מדינה |   ‏‏‏  מצעדי סוף שנה (2022)> מצעד |   ‏‏‏  מצעדי סוף שנה (2022)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 1 |
|  איטליה | מצעד האלבומים האיטלקי | 56 |
|  ארצות הברית | בילבורד 200 | 4 |
|  גרמניה | GfK – טופ 100 | 4 |
|  דנמרק | היטליסטן | 20 |
|  הולנד | מצעד 100 האלבומים ההולנדיים | 3 |
|  הונגריה | Mahasz | 31 |
|  הממלכה המאוחדת | מצעד האלבומים הבריטי | 3 |
|  ולוניה | אולטראטופ 40 | 51 |
|  יפן | אוריקון | - |
|  יפן | מצעד ההורדות הדיגיטליות | 97 |
|  ליטא | AGATA | 62 |
|  נורווגיה | VG-lista | 10 |
|  ניו זילנד | המצעד הניו זילנדי הרשמי | 2 |
|  ספרד | PROMUSICAE | 9 |
|  פולין | ZPAV | 61 |
|  פורטוגל | מצעד האלבומים הפורטוגזי (AFP) | 9 |
|  פלנדריה | אולטראטופ 50 | 11 |
|  צרפת | SNEP | 95 |
|  קנדה | מצעד האלבומים הקנדי | 14 |
|  שוודיה | סוורייטופליסטן | 25 |
|  שווייץ | המצעד השווייצרי | 9 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 3 |
|  אוסטרליה | מצעד האלבומים האוסטרלי | 2 |
|  איטליה | מצעד האלבומים האיטלקי | 46 |
|  ארצות הברית | בילבורד 200 | 2 |
|  ארצות הברית | מצעד האלבומים המסחריים | 1 |
|  ארצות הברית | מצעד האלבומים העכשוויים | 1 |
|  ארצות הברית | מצעד אלבומי ה-Tastemakers | 1 |
|  ארצות הברית | מצעד אלבומי הויניל | 1 |
|  גרמניה | GfK – טופ 100 | 9 |
|  דנמרק | היטליסטן | 8 |
|  הולנד | מצעד 100 האלבומים ההולנדיים | 2 |
|  הונגריה | Mahasz | 25 |
|  הממלכה המאוחדת | מצעד האלבומים הבריטי | 2 |
|  ולוניה | אולטראטופ 40 | 51 |
|  ניו זילנד | המצעד הניו זילנדי הרשמי | 3 |
|  ספרד | PROMUSICAE | 14 |
|  פולין | ZPAV | 39 |
|  פלנדריה | אולטראטופ 50 | 6 |
|  צרפת | SNEP | 57 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 12 |
|  שווייץ | המצעד השווייצרי | 12 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 10 |
|  ארצות הברית | בילבורד 200 | 10 |
|  ארצות הברית | מצעד אלבומי הסטרימינג | 12 |
|  ארצות הברית | מצעד האלבומים המסחריים | 8 |
|  צרפת | SNEP | 97 |
|  קנדה | מצעד האלבומים הקנדי | 10 |
|  שוודיה | סוורייטופליסטן | 52 |
נתוני מכירות

| אזור | תואר | מכירות |
| --- | --- | --- |
| אוסטריה (IFPI Austria) | פלטינה | 15,000 |
| אוסטרליה (ARIA) | 3× פלטינה | 210,000 |
| איטליה (FIMI) | פלטינה | 50,000 |
| ארצות הברית (RIAA) | 2× פלטינה | 2,000,000 |
| בלגיה (BEA) | זהב | 10,000 |
| גרמניה (BVMI) | זהב | 100,000 |
| דנמרק (IFPI Denmark) | 2× פלטינה | 40,000 |
| הממלכה המאוחדת (BPI) | 2× פלטינה | 600,000 |
| מקסיקו (AMPROFON) | פלטינה | 140,000 |
| נורווגיה (IFPI Norge) | זהב | 10,000 |
| ניו זילנד (Recorded Music NZ) | 3× פלטינה | 45,000 |
| ספרד (PROMUSICAE) | פלטינה | 40,000 |
| פולין (ZPAV) | 2× פלטינה | 40,000 |
| פורטוגל (AFP) | זהב | 7,500 |
| צרפת (SNEP) | פלטינה | 100,000 |
| קנדה (Music Canada) | 2× פלטינה | 160,000 |
| שווייץ (IFPI Switzerland) | זהב | 10,000 |
סיכום
| בכל העולם | — | 3,577,500 |
היסטוריית יציאות לאור

| אזור | תאריך | פורמט (ים) | מהדורה | חברת תקליטים | הערות |
| --- | --- | --- | --- | --- | --- |
| כלל העולם | 21 באוקטובר 2022 | קלטת שמע ‏•‏‏ הורדה דיגיטלית ‏•‏‏ תקליטור ‏•‏‏ הזרמת מוזיקה ‏•‏‏ תקליט | סטנדרטית | ריפבליק |  |
| כלל העולם | 21 באוקטובר 2022 | הורדה דיגיטלית ‏•‏‏ סטרימינג | 3am | ריפבליק |  |
| כלל העולם | 21 באוקטובר 2022 | תקליטור | טארגט | ריפבליק |  |
| יפן | 26 באוקטובר 2022 | תקליטור | טארגט | יוניברסל יפן |  |
| טאיוואן | 18 בנובמבר 2022 | תקליטור | סטנדרטית | יוניברסל טאיוואן |  |
| ברזיל | 14 בדצמבר 2022 | תקליטור | סטנדרטית | יוניברסל ברזיל |  |
| ברזיל | 14 בדצמבר 2022 | תקליטור | טארגט | יוניברסל ברזיל |  |
| ארצות הברית | 5 בינואר 2023 | הורדה דיגיטלית | Love Potion Purple | ריפבליק |  |
| ארצות הברית | 22 במאי 2023 | תקליט | Love Potion Purple | ריפבליק |  |
| כלל העולם | 26 במאי 2023 | הורדה דיגיטלית ‏•‏‏ סטרימינג | Til Dawn | ריפבליק |  |
| ארצות הברית | 26 במאי 2023 | תקליטור | Late Night | ריפבליק |  |
| עולם | 26 במאי 2023 | הורדה דיגיטלית | Late Night | ריפבליק |  |
| יפן | 13 בדצמבר 2023 | תקליטור | Late Night | יוניברסל יפן |  |
עטיפות נוספות

עטיפת מהדורת ה-3am של Midnights. נוספו בה שבע רצועות הבונוס שלה.
עטיפת מהדורת ה-Jade Green Marbled. דומה לזו הסטנדרטית של Midnights, אך הכיתוב בה צבוע בירוק והתצלום שונה – סוויפט שכובה על כיסא פסנתר כשהיא מביטה ימינה לעבר תקליט המונח על הרצפה.
עטיפת מהדורת ה-Blood Moon Marbled. דומה לזו הסטנדרטית של Midnights, אך הכיתוב בה צבוע בכתום והתצלום שונה – סוויפט יושבת על כיסא ומדברת בטלפון ביתי. לצידה שולחן ועליו שתי מאפרות ועצם חתוך נוסף.
עטיפת מהדורת ה-Mahogany Marbled. דומה לזו הסטנדרטית של Midnights, אך הכיתוב בה צבוע בצהוב והתצלום שונה – סוויפט נשענת על הקיר כשפניה מכוסות בידה ועיניה עצומות.
עטיפת מהדורת ה-Love Potion Purple. היא זהה לזו הסטנדרטית, אולם הכיתוב בה צבוע בסגול בהיר.
עטיפת מהדורת הטארגט של Midnights. היא כמעט זהה לזו של Love Potion Purple, אולם נוספו בה שלוש רצועות בונוס.
עטיפת מהדורת ה-Til Dawn. התצלום בה זהה למהדורה הסטנדרטית של האלבום, אך הרקע צבוע באומברה של צבעי כחול וכתום. כמו כן, נוספו ברשימת הרצועות כמה שירי בונוס.
עטיפת מהדורת ה-Late Night. התצלום בה זהה למהדורה הסטנדרטית של האלבום, אך הרקע צבוע בכחול שמתבהר עם הגעתו לתחתית. כמו כן, נוספו ברשימת הרצועות כמה שירי בונוס.
ביאורים

↑  באנגלית שם האלבום הוא בלשון רבים, כלומר בשעת חצות בלילות שונים.
↑  אנטונוף החל לעבוד עם סוויפט ב-2013 כשהפיק כמה מרצועותיו של 1989.
↑  "The Great War",‏ "Bigger Than the Whole Sky",‏ "Paris",‏ "High Infidelity",‏ "Glitch",‏ "Would've, Could've, Should've" ו-"Dear Reader".
↑  דוגמת "You Belong with Me",‏ "Untouchable",‏ "All Too Well",‏ "22",‏ "Better Man",‏ "Nothing New",‏ "Style", "You Are in Love",‏ "...Ready for It?",‏ "New Year's Day",‏ "Daylight",‏ "The Last Great American Dynasty" ו-"Happiness".‏
↑  העטיפה הסטנדרטית והשכיחה ביותר של Midnights נקראת "Moonstone Blue". עטיפות המהדורות המוגבלת הן "Jade Green",‏ "Blood Moon" ו-"Mahogany". התקליטור עם רצועות הבונוס נקרא "Lavender" ומהדורת הוויניל בצבע האזוביון אינה כוללת את הרצועות הללו.
↑  מהדורת ה-Til Dawn Edition כוללת 23 רצועות: 20 השירים של Midnights (3am Edition), רצועה בשם "Hits Different" שצורף למהדורת הטארגט של האלבום, גרסה מחודשת ל-"Snow on the Beach" והרמיקס של "Karma" עם אייס ספייס. מהדורת ה-Late Night Edition כוללת 21 רצועות זהות ל-Til Dawn Edition (למעט "Glitch",‏ "Paris" ו-"Hits Different") ורצועת בונוס נוספת בשם "You're Losing Me". תקליטור לגרסה זו הופץ רק בהופעות מסוימות לאורך "The Eras Tour".‏
↑  שיא שנשבר על ידי אלבומה הבא של סוויפט, The Tortured Poets Department, בשלושה ימים בלבד.
↑  שיא שהוחזק על ידי דרייק עם Certified Lover Boy, שצבר 155 מיליון השמעות באותו פרק זמן. כמו כן, בשנת 2024 שברה סוויפט את השיא של עצמה עם האלבום The Tortured Poets Department, שצבר 314 מיליון השמעות באותה תקופת זמן.
↑  עותק טהור אחד שווה ערך ליחידה פיזית אחת (תקליטור, תקליט או קלטת שמע) או עשר הורדות דיגיטליות או 1,500 השמעות בסטרימינג. לפרטים נוספים ראו ערך יחידה שקולה לאלבום.
↑  לאחר Speak Now‏ (2010), Red‏ (2012), 1989‏ (2014) ו-Reputation‏ (2017).
↑  דוגמת המשחקים האולימפיים, פיב"א, נבחרת ארצות הברית בכדורגל נשים, פיטסבורג סטילרס, Max, היינץ, דיירי קווין, America's Got Talent, טרי קרוז, האווי מנדל, היידי קלום וסופיה ורגרה.
↑  לאחר כישלונה של אדל למכור למעלה ממיליון עותקים בשבוע בודד עם אלבומה 30 פרסם The New York Times כי לטענתו אף אמן לא יצליח לעשות זאת בעת הקרובה. כשנתוני המכירות של Midnights פורסמו הגיב עיתון הרולינג סטון לידיעה וכתב כי סוויפט שוברת את תקרות תעשיית המוזיקה פעם נוספת.
שבירה

ערך זה עוסק במונח מתחום הפיזיקה. אם התכוונתם למונח מתחום המוזיקה, ראו .
החזרה ושבירה במעבר בין שני תווכים אופטיים שונים.
שבירה היא תופעה פיזיקלית שבה גל עובר מתווך אחד אל תווך שני. במקרה הכללי חלק ממשרעת הגל מוחזר ממשטח הגבול המפריד בין שני התווכים, ושאר המשרעת עובר לתווך השני.
בתווך השני במקרה הכללי משתנה כוון התקדמות הגל וגם אופי הגל. בדרך כלל תדירות הגל נשמרת, אך אורך הגל משתנה. גל אלקטרומגנטי שאינו מקוטב יכול להפוך למקוטב במעבר, וגל אקוסטי יכול להפוך מאורכי לרוחבי. מעבר תווך יכול לפזר בזוויות שונות תדרים שונים בגל המועבר; עובדה זו מהווה את הבסיס לתופעת הנפיצה.
ההסברים הקלאסיים לתופעות כמו שבירה והחזרה, מבוסס על עקרונות שנתגלו באופן ניסויי, דוגמת עקרון הויגנס, או על תובנות עיוניות בעלות אופי כולל (מאקרוסקופי), כמו עקרון פרמה. התמונה היסודית יותר, המיקרוסקופית, מבוססת על אינטראקציה בין הגל הפוגע לבין החומרים מהם עשויים התווכים השונים.
תופעת השבירה היא כללית וחלה על כל סוגי הגלים. עם זאת מאמר זה עוסק בגלים אלקטרומגנטיים כמודל, ובפרט, בגלי אור.
המשמעות הפיזיקלית של פיצול הגל במעבר בין תווכים היא שחלק מהאנרגיה הנישאת בגל מתקדם הלאה, וחלק שלה מוחזר לאחור. למשמעות זו חשיבות מרובה הן באופטיקה והן בתקשורת אלקטרונית של מערכות שידור ומוליכי גלים, מאחר שחלק מהאנרגיה המשוגרת איננו יעיל, מתבזבז ואף עלול לגרום לנזק. למשל, רכיביהן של מערכות אלקטרוניות מחוברים זה לזה דרך כבלים, באמצעות מתאמים היוצרים תיאום עכבות ביניהם. תיאום זה דרוש למניעת הספק חוזר של האות החשמלי המתקדם מרכיב אחד לרכיב אחר.
קרניים וחזיתות גלים

נהוג לתאר את התפשטותם של גלים באמצעות חזיתות גלים או בעזרת קרני-אור. שתי ההצגות קשורות ביניהן, כפי שמיד נראה. חזית גל היא המקום הגאומטרי של כל הנקודות במרחב בו מתפשט הגל, הנמצאות באותו מופע.
דוגמאות:
חזית גל מישורית - חזית גל המגיעה ממקור מרוחק היא בקירוב, מישורית.
חזית גל מעגלית - חזית כזו מתקבלת ממקור נקודתי. איור 2 מימין, מראה גל מישורי הנשבר אל תווך חדש, בכיוון חדש. כיוון ההתפשטות החדש נקבע כאן באמצעות עקרון הויגנס.
האיור הבא (איור 3, מונפש) לעומת זאת, ממחיש את האופן בו נשברת חזית גל מעגלית - היא הופכת לאליפטית בדיוק מאותם שיקולים המסבירים את סטייתה מכיוונה המקורי, של החזית המישורית באיור הקודם.
בכל נקודה ונקודה על חזית הגל המתפשט, האנך לחזית הגל מתווה את כיוון התפשטות הגל באותה נקודה, והוא מיוצג באופן גרפי, על ידי קרן. במקרה של חזית גל מישורית, כל הנקודות מתקדמות באותה מהירות ובאותו כיוון, ולכן הקרניים תהיינה מקבילות. במקרה של חזית גל מעגלית, מהירותם תהיה אמנם אחידה, אבל בכיוונים שונים, כלומר, הקרניים תהיינה רדיאליות. שתי דוגמאות אלה הן דוגמאות קצה בלבד, אם כי שימושיות מאוד.
חוקי השבירה

נתבונן שוב באיור 1. באיור זה מתוארות קרן הפוגעת בזווית ϕ1, וקרן הנשברת בזווית ϕ3.
הקרן הפוגעת, הקרן הנשברת, הקרן המוחזרת והאנך למשטח בנקודת הפגיעה, נמצאות כולן באותו מישור, הקרוי מישור הפגיעה.
זווית הקרן הפוגעת ביחס לאנך שווה לזווית הקרן המוחזרת.
חוקי השבירה > חוק סנל

הקשר בין זווית הפגיעה לבין זווית השבירה ניתן על ידי  \ n_{1}\sin {\phi _{1}}=n_{2}\sin {\phi _{3}}, כאשר n1 ו-n2 הם מקדמי השבירה של התווכים המתאימים. קשר זה קרוי, על שם מגלהו, חוק סנל.
מקדם שבירה גבוה, מבטא את כושרו של התווך לעכב בצורה יעילה יותר את האור העובר דרכו, כלומר מהירות התפשטות האור בתווך זה קטנה יותר. מקדם שבירה מוגדר לפיכך, על ידי  \ n={\frac {c}{v}}, כאשר, c היא מהירות האור בריק, ו-v היא מהירות התפשטותו בתווך.
מהביטוי לחוק סנל, רואים כי במעבר האור מתווך בעל מקדם שבירה אחד לתווך בעל מקדם שבירה גדול יותר, לדוגמה, במעבר מאוויר לזכוכית, זווית השבירה אז, קטנה יותר מזווית הפגיעה. משמעות הדבר היא שהקרן מוסטת פחות ביחס לאנך, לאחר שבירתה. תוצאה הפוכה מתקבלת במעבר הפוך, כלומר אל תווך בעל מקדם שבירה קטן יותר. הערה: מביטוי זה גם רואים שלא מתרחשת שבירה כאשר האור פוגע בניצב למשטח הפגיעה, שכן אז האור פוגע בזווית של 0, ולכן גם זווית השבירה היא 0.
חוקי השבירה > החזרה פנימית גמורה

בתנאים מסוימים, כל האור הפוגע מוחזר לתווך המקורי, מבלי שתתרחש שבירה כלל. תנאים אלה מתקיימים במצב בו האור עובר לתווך בעל מקדם שבירה קטן יותר. בשל העובדה שזווית השבירה תמיד מקדימה את זווית הפגיעה (ראו איור 4, קרן ירוקה), כלומר היא תמיד גדולה ממנה, היא מגיעה ראשונה, לערך של 900. במילים אחרות, ישנה זווית פגיעה שעבורה זווית השבירה היא כבר 900. במצב זה אין קרן היוצאת אל התווך השני, כיון שהיא נותרת 'כלואה' במשטח המפריד בין שני התווכים (הקרן הצהובה באיור ממחישה זאת). זווית זו מוגדרת כזווית הגבול או זווית פגיעה קריטית. עבור זוויות פגיעה הגדולות ממנה, תתרחש כבר החזרה מלאה פנימה, בהתאם לחוקי ההחזרה (ראו קרן אדומה באיור), והקרניים נותרות לכודות בתוך התווך. תופעה זו מכונה החזרה פנימית גמורה, ולה יישומים רבים, בעיקר בתחומי הדמיה לצורכי איבחון וטיפול רפואיים ותקשורת אופטית, בהם נעשה שימוש רב בסיבים אופטיים המנצלים את התופעה. לסיבים כאלה יתרונות טכנולוגיים גדולים מאוד, משום שבתכנון נכון של המערכת, הסיבים מאפשרים הפסדים מינימליים בקווי התקשורת, גם מבחינת נצילות אנרגטית, אבל גם מבחינת יחס אות לרעש, המתבטא ביעילות העברת מידע טובה בהרבה.
ההוכחה היסודית ביותר לנכונותם של חוקים אלה, מתבססת על משוואות מקסוול, מאחר שאלה מטפלות בקשר בין רכיביו החשמלי והמגנטי של גל אלקטרומגנטי (דוגמת אור), ובינם לבין כיוון התקדמותו.
עם זאת, ניתן להוכיח את חוק סנל בעזרת עקרונות אחרים, פשוטים יותר, כמו עקרון הויגנס. הסעיף הבא, מוקדש להוכחתו של חוק סנל, בהסתמך על עקרון פרמה.